section_heading: Životopis
paragraph_text: Boško B. Obradović rođen je u Sinju, a školovao se u Sinju, Sarajevu, Beogradu i Ljubljani. Nakon obrazovanja 1958. godine doselio se u Pulu. Tijekom života u Puli iskazao se kao kulturni (kazalište, film, radio, novinarstvo) i športski djelatnik, redatelj spektakla i organizator.Obradović, Boško, Boris Domagoj Biletić, Istarska enciklopedija, 2005., istrapedia.hr, pristupljeno 20. lipnja 2010. Godine 1968. režirao je predstavu Atomsko sklonište koja je premijerno izvedena u Istarskom narodnom kazalištu, a temeljila se na izboru iz svjetske antiratne poezije, za tu priliku pojačane nekim njegovim pjesmama. Osnivač je istarskog književnog sajma "Sa(n)jam knjige" i osnivač je pulskog glazbenoga sastava Atomsko sklonište, te je sastav dobio ime po njegovoj istoimenoj predstavi. Također je sudjelovao u istom sastavu kao tekstopisac i recitator. Djelovao je kao član od 1977. do 1980. godine. Nakon toga je 1981. godine ponovno sudjelovao u Atomskom skloništu, samo kao gost, na albumu "Extrauterina" kao tekstopisac zajedno s Bruno Langerom i Sergiom Blažićem "Đoserom". Nakon Atomskog skloništa i dalje se bavio svojim zanimanjima.